《贵阳雅颂二十四首同翠渠作 其五 雅关却马》
明代·祁顺

鬼方有良马，产自龙阮隩。骅骝最神骏，騄駬尤雄骜。

公心淡如水，此物非所好。土酋欲输忱，却之有其道。

宁轻千里足，无累平生操。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。